पाएं अपने शहर की ताज़ा ख़बरें और फ्री ई-पेपरडाउनलोड करें
तहसील क्षेत्र के वरणी गांव में खेत में सो रहे 60 वर्षीय बुजुर्ग की धारदार हथियारों से हत्या करने के मामले का भींडर पुलिस ने मात्र 24 घंटे में खुलासा कर दिया। मामले में पुलिस ने 4 अभियुक्तों को गिरफ्तार किया है। मामले में प्रार्थी उदयलाल पुत्र कन्नीराम गाडरी निवासी वरणी ने पुलिस में रिपोर्ट देकर बताया कि उसके पिता कन्नीराम पुत्र हेमा गाडरी गुरुवार रात 8 बजे घर से खाना लेकर खेत पर सोने के लिए गए थे। इसके बाद प्रार्थी व उसका भाई मोहनलाल शुक्रवार सुबह 8 बजे खेत पर पहुंचे तो उनके पिता का शव खाट पर पड़ा मिला।
उनके सिर में गहरी चोट के निशान थे। थानाधिकारी यशवंत सोलंकी ने बताया कि मामले में अनुसंधान के दौरान पता चला कि मृतक कन्नीराम व उसके भाई पृथ्वीराज के बीच जमीन का विवाद चल रहा था। इस पर पृथ्वीराज गाडरी ने साथी कैलाश पुत्र प्रेमसिंह निवासी मरोदिया, रतनसिंह पुत्र भूर सिंह निवासी केवलपुरा, सोहन पुत्र घासी निवासी मरोदिया, बड़ीसादड़ी, चित्तौड़गढ़ से पारसोली में एक शादी समारोह में मिला। वहां उसने भाई की हत्या करने का षड्यंत्र रचकर उसकी हत्या करवा दी। पुलिस ने चारों को हिरासत में लेकर पूछताछ करने पर मामले का खुलासा हुआ। पुलिस ने चारों अभियुक्तों को गिरफ्तार कर धारा 302, 120 में मामला दर्ज किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn